CELEX: 31986R3612
Language: el
Date: 1986-11-27 00:00:00
Title: Κανονισμός (ΕΟΚ) αριθ. 3612/86 της Επιτροπής της 27ης Νοεμβρίου 1986 που τροποποιεί τον κανονισμό (ΕΟΚ) αριθ. 3518/86 σχετικά με ειδικά μέτρα εποπτείας που εφαρμόζονται στις εισαγωγές χυμού πορτοκαλιού

Avis juridique important

|

31986R3612

Κανονισμός (ΕΟΚ) αριθ. 3612/86 της Επιτροπής της 27ης Νοεμβρίου 1986 που τροποποιεί τον κανονισμό (ΕΟΚ) αριθ. 3518/86 σχετικά με ειδικά μέτρα εποπτείας που εφαρμόζονται στις εισαγωγές χυμού πορτοκαλιού  

Επίσημη Εφημερίδα αριθ. L 335 της 28/11/1986 σ. 0015 - 0015 Φινλανδική ειδική έκδοση: Κεφάλαιο 3 τόμος 22 σ. 0074  Σουηδική ειδική έκδοση: Κεφάλαιο 3 τόμος 22 σ. 0074 

***** ΚΑΝΟΝΙΣΜΟΣ (ΕΟΚ) αριθ. 3612/86 ΤΗΣ ΕΠΙΤΡΟΠΗΣ  της 27ης Νοεμβρίου 1986  που τροποποιεί τον κανονισμό (ΕΟΚ) αριθ. 3518/86 σχετικά με ειδικά μέτρα εποπτείας που εφαρμόζονται στις εισαγωγές χυμού πορτοκαλιού  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1838/86 (2), και ιδίως το άρθρο 18 παράγραφος 2,  Εκτιμώντας:  ότι ο κανονισμός (ΕΟΚ) αριθ. 3518/86 της Επιτροπής (3) καθιέρωσε ειδικά μέτρα εποπτείας που εφαρμόζονται στις εισαγωγές του χυμού πορτοκαλιού·  ότι βάσει του συστήματος αυτού τα πιστοποιητικά εισαγωγής εκδίδονται την πέμπτη εργάσιμη ημέρα μετά την ημέρα υποβολής της αιτήσεως· ότι η προθεσμία αυτή είναι φύσεως ώστε εμποδίζει τη θέση σε ελεύθερη κυκλοφορία των εν λόγω προϊόντων κατά τη διάρκεια των πρώτων ημερών λειτουργίας του συστήματος· ότι θα πρέπει να προβλεφθούν οι αναγκαίες διατάξεις προκειμένου να επιτραπεί η αδιάκοπη πραγματοποίηση των συναλλαγών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 του κανονισμού (ΕΟΚ) αριθ. 3518/86, προστίθεται η ακόλουθη φράση:  «Ωστόσο, το άρθρο 4 παράγραφος 2 εφαρμόζεται από τις 5 Δεκεμβρίου 1986».  Άρθρο 2  Ο παρών κανονισμός αρχίζει να ισχύει στις 28 Νοεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Νοεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 159 της 14. 6. 1986, σ. 1.  (3) ΕΕ αριθ. L 325 της 20. 11. 1986, σ. 14.